Diari Oficial de la Generalitat Valenciana


Sumari del DOGV 3420, del 26-01-1999 (1998/11058)

ORDRE de 4 de desembre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinar-la a circuit permanent de velocitat, d'una finca rústica situada en la partida Cambrillas del terme municipal de Cheste (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11013


Data del document
:   04-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 4 de desembre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinar-la a circuit permanent de velocitat, d'una finca rústica situada en la partida Cambrillas del terme municipal de Cheste (València). [1998/11488]
  
Mitjançant escriptura de compravenda, atorgada davant el notari de València senyor Diego Simó Sevilla, amb data 6 de novembre de 1998, la Generalitat Valenciana va adquirir la propietat d'una finca rústica situada en la partida Cambrillas del terme municipal de Cheste (València), a fi de completar el projecte d'un circuit permanent de velocitat per a la Comunitat Valenciana i dotar-la d'infraestructures.
  
Una vegada formalitzada l'adquisició, és procedent, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació al domini públic.
  
Per tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, amb efectes de 6 de novembre de 1998, la finca rústica que a continuació es descriu:
  
Rústica, terreny de secà, avui amb oliveres, en el terme municipal de Cheste, partida Cambrillas (parcel·la 79 del polígon 27) de 69 àrees i 71 centiàrees, que confronta: pel nord, amb línia d'expropiació; sud, parcel·la 80 propietat del senyor Fernando Fortea Haro i parcel·la 15 del senyor Enrique Fortea Ripoll; est, parcel·la 12 del senyor Matías García Ruiz, i oest, parcel·la 127 propietat del senyor Vicente Fortea Martínez, camí en mig.
  
Consta en l'Inventari General de Béns i Drets de la Generalitat Valenciana amb el número A01/46/109/008.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Benestar Social l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 4 de desembre de 1998
  
El conseller d'Economia, Hisenda i Administració Pública,